Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Ribaforadako Derrigorrezko Bigarren Hezkuntzako institutu berria eraikitzeko obrei buruzkoa. Galdera 2019ko urtarrilaren 25eko 9. Nafarroako Parlamentuko Aldizkari Ofizialean argitaratu zen.

Iruñean, 2019ko otsailaren 20an

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-19/PES-00005 galdera aurkeztu du, idatziz erantzun dakion. Hona Nafarroako Gobernuko Hezkuntzako kontseilariaren erantzuna:

Orain dela hilabete, urtarrilaren 20an, Ribaforadako Udalari helarazi zitzaion, eta erregistratu egin zen, Ribaforadako DBHI berria eraikitzeko obren lizentziarako eskabidea, Ribaforadako, Fustiñanako eta Cabanillasko ikasleak hartzeko.

Hortaz, eta obren lizentziarako eskabideari buruzko informazio gehiagorik ez daukagunez, ezin dugu esan obrak noiz hasiko diren, eta are gutxiago noiz bukatuko diren.

Halere, Hezkuntza Departamentuaren asmoa litzateke, eta konpromiso hori hartu dugu hiru herri horietako udal-ordezkariekin, ikasleak 2019-2020 ikasturtean sar daitezen ikastetxe berrian.

Iruñean, 2019ko otsailaren 20an

Hezkuntzako kontseilaria eta Gobernuko eleduna: María Solana Arana